laion/Wikipedia-Exotic huggingface dataset:
אליך ה' נשאתי עיני

אֵלֶיךָ ה' נָשָׂאתִי עֵינַי (בערבית: אילאךּ יא רבי רפדת עינייא) הוא פיוט הנאמר בסליחות בנוסח הספרדים, מחבר הפיוט אינו ידוע. מופיעים בו ציטוטים רבים מספר תהילים. הפיוט תפס מקום חשוב בסדר הסליחות בקהילות היהודיות במרוקו ואלג'יריה, ורבים באו לבית הכנסת לאמירתו. בפיוט 22 בתים המרכיבים אקרוסטיכון של א–ב. הפיוט נפתח במילים "אֵלֶיךָ ה' נָשָׂאתִי עֵינַי", וחותם במילים "כִּי אַתָּה תִקְוָתִי וּמִי לֹא יְעִידֶךָ". הפיוט מדבר בגוף ראשון עם הקב"ה, והשורה האחרונה בכל בית מסתיימת במילת שייכות לאלוהים ("עבדיך", "ידידיך", "חסידיך"), בפיוט חריזה כפולה. בתוך כל בית, ישנה חריזה פנימית שלוש פעמים (שלושת הטורים הראשונים חורזים עם עצמם), ובטור הרביעי (והחותם) בכל בית ישנה חריזה של "ךָ" המשותפת לכל הפיוט. תוכן הפיוט מביע תוכחה ותחינה אך הלחן מונוטוני ומרגיע. הפיוט מושר לרוב בהמשך לפיוט "בן אדמה" שחיבר רבי יהודה הלוי (מיוחס לעיתים לרבי אברהם אבן עזרא). הפיוט זכה לפופולריות רבה בקהילות היהודיות בצפון מערב אלג'יריה וצפון מזרח מרוקו. בשל אורכו, מושר הפיוט על ידי מספר חזנים רב, שמתחלפים לאחר כל בית או שני בתים. הנוהג הוא שירת הבית בידי הסולן המתחלף ושירת הבית העוקב בידי קהל המתפללים. לחלק מבתי השיר, לחן שונה וקצבי יותר בהתאם לתוכן הבית. לרוב, מתגברת עוצמת השירה מבית לבית. לצד הנוסח העברי, הושר התרגום לערבית שהוא בעל משמעות דומה. הפיוט אליך ה' נשאתי עיני, באתר הפיוט והתפילה משה בר אשר, על שימושיהם העממיים של שני פיוטים במגרב, באתר הפיוט והתפילה משה בר אשר, על שימושיהם העממיים של שני פיוטים במגרב, באתר הפיוט והתפילה, עמ' 5–7. ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אליך ה' נשאתי עיני".
עדי גנון

עדי גנון (נולד ב-8 באוקטובר 1982) הוא קצין בצה"ל בדרגת אלוף-משנה, המשמש כמפקד חטיבת גולני. קודם לכן שימש כראש מחלקת אימונים בזרוע יבשה, מפקד חטיבת כרמלי, מפקד צוות במכללה לפיקוד טקטי ומפקד גדוד 51. גנון נולד וגדל בקריית גת. התגייס לצה"ל בשנת 2001, ושובץ בגדוד 51 בחטיבת גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 51 ומונה למפקד מחלקת מרגמות בפלוגה המסייעת, ולקח חלק בלחימה כנגד הטרור הפלסטיני באינתיפאדה השנייה. בהמשך שימש כמפקד פלוגה בגדוד 51. לאחר מכן מונה למפקד פלחה"ן גולני. בהמשך שירת כסגן מפקד גדוד 13 בין השנים 2013–2014, בין היתר במהלך מבצע צוק איתן. לאחר מכן מונה לקצין אג"ם של חטיבת גולני בין השנים 2015–2016. ביולי 2016 הועלה לדרגת סא"ל ומונה למפקד גדוד 51, תפקיד בו שירת עד שנת 2018. בהמשך שימש לזמן מה כמ"מ סגן מפקד חטיבת גולני. לאחר מכן שימש כמפקד צוות 6 במכללה לפיקוד טקטי בין השנים 2018 ו-2020. ב-21 בספטמבר 2020 הועלה גנון לדרגת אל"ם ומונה למפקד חטיבת כרמלי ולמפקד צוות בקורס מפקדי פלוגות ומפקדי גדודים, תפקיד בו שירת עד ספטמבר 2022. בשנת 2022 מונה לראש מחלקת אימונים בזרוע היבשה. ב-21 באפריל 2024 התמנה למפקד חטיבת גולני. גנון מתגורר בכפר ורבורג, נשוי לדנה ולהם שישה ילדים. בעל תואר ראשון במדעי המדינה מאוניברסיטת חיפה, ותואר שני במדיניות ובמנהל ציבורי מאוניברסיטת בר-אילן. מדיה וקבצים בנושא עדי גנון בוויקישיתוף ניר דבורי, ‏תיעוד: תפיסת אמל"ח באישון לילה, באתר ‏מאקו‏, 9 במאי 2017 נחום ברנע, החיטה תישרף שוב, באתר ynet, 31 במאי 2018 יואב זיתון, מתכוננים לחדירה של חיזבאללה מכיוון הים: מג"ד מגולני וקצין חיל הים יחד על הספינה, באתר ynet, 6 בפברואר 2017 גדוד 13 – במבצע צוק איתן, באתר "עמותת גדעון - גדוד 13" יוסי יהושוע וראובן וייס, "הצלף פעל בצורה סופר־ערכית ומקצועית. נגד החייל שצילם וקילל ננקטו צעדים", באתר ynet, 12 באפריל 2018 רשימת המינויים החדשים בצה"ל, באתר צה"ל, 31 בדצמבר 2017 רשימת המינויים החדשים בצה"ל, באתר צה"ל, 18 באוקטובר 2021 לילך שובל, "לוחם אמיץ מהשורה הראשונה": הכירו את מפקד חטיבת גולני הנכנס | ישראל היום, באתר ישראל היום, ‏2024-04-21
David Production

דייוויד פרודקשן בע"מ (באנגלית: .David Production inc, ביפנית: 株式会社デイヴィッドプロダクション, בתעתיק לעברית: קבושיקי-גיישה דווידו פורודקושון) הוא סטודיו אנימציה יפני וחברת בת של רשת הטלוויזיה פוג'י (Fuji TV). החברה הוקמה על ידי קוג'י קג'יטה, מפיק ומנהל חברת גונזו לשעבר, ביחד עם המפיק העמית טייטו אוקיורה בספטמבר 2007. עבודתה הראשונה של החברה הייתה כקבלן אנימציה משני, אך כבר ב-2009 דייוויד פרודקשן ביצעה את הפקת האנימציה המלאה הראשונה שלה, בתור הקבלן הראשי, עם Ristorante Paradiso. פוג'י TV רכשה את האולפן ב -1 באוגוסט 2014. שמה של החברה נגזר מהסיפור המקראי על דוד וגוליית, סיפור שנבחר לייצג ”[יצירת] אנימציה טובה עם סיפור סיפורים ודמויות נהדרים” למרות היותו קטן יותר מאולפנים ידועים אחרים. השם הוא גם ראשי תיבות של "Design Audio & Visual Illusion Dynamics" המסמל את האנימציות המשפיעות של הסטודיו. Ristorante Paradiso Slice-of-Life Anime's Promos Posted, Anime News Network, ‏25 במרץ, 2009 リストランテ・パラディーゾ：老眼鏡紳士ズラリ「枯れ専」注目作　フジ「ＮＯＩＳＥ」でアニメ化 (ביפנית), באתר Mainichi Shimbun, ‏20 בפברואר, 2009 優木まおみ：「紳士萌え～！」"枯れ専"ぶり語る　アニメ「リストランテ・パラディーゾ」試写(ביפנית), באתר Mainichi Shimbun, ‏30 במרץ, 2009 アニメ制作会社「株式会社デイヴィッドプロダクション」の子会社化に関して (ביפנית), באתר Fuji TV, ‏8 באוגוסט, 2014 Fuji TV Makes Jojo's Bizarre Adventure's David Production Its Subsidiary, Anime News Network, ‏19 באוגוסט, 2014 David Production Official Website - Company Info, David Production, ‏21 ביוני, 2018
שירות החקירות הפליליות של מחלקת ההגנה (ארצות הברית)

שירות החקירות הפליליות של מחלקת ההגנה (באנגלית: Defense Criminal Investigative Service, בראשי תיבות: DCIS) הוא זרוע החקירות הפליליות של משרד המפקח הכללי, במחלקת ההגנה האמריקנית. השירות אחראי להגן על אנשי הצבא באמצעות חקירת מקרי הונאה, שוחד ושחיתות; מניעת העברה בלתי חוקית של טכנולוגיות צבאיות רגישות למדינות אסורות וגורמים פליליים; חקירת חברות המשתמשות בחלקים פגומים, לא תקניים או מזויפים במערכות נשק ובציוד המשמש את הצבא האמריקני; והפסקת עבירות סייבר ותקיפת מחשבים של הצבא. DCIS משמש כזרוע החקירות הפליליות של המפקח הכללי של משרד ההגנה (DoD IG) ונוצר בשנת 1981. מטה DCIS ממוקם באלכסנדריה שבווירג'יניה. משרדי השטח של השירות ממוקמים במיקומים הבאים: משרד שטח באזור המיד-אטלנטיק: אלכסנדריה, וירג'יניה משרד שטח בצפון מזרח: בוסטון, מסצ'וסטס משרד שטח בדרום מזרח, אטלנטה, ג'ורג'יה משרד שטח בדרום-מערב, דאלאס, טקסס משרד השטח המערבי, משימת וייחו, קליפורניה משרד שטח לסייבר, אלכסנדריה, וירג'יניה משרד שדה תפעול בין לאומי, אלכסנדריה, וירג'יניה כל משרד שטח אחראי על פיקוח על מספר סוכנויות כפופות הממוקמות ברחבי ארצות הברית. נכון לעכשיו, DCIS שומרת על נוכחות במיקומים הבינלאומיים הבאים: בסיס חיל האוויר באגרם, אפגניסטן בסיס תמיכה, קבול, אפגניסטן מחנה אריפג'אן, כווית ארביל, עיראק קליי קסרן, ויסבאדן, גרמניה בסיס חיל האוויר אל-עודייד, קטר מחנה המפריס, פיונגטאיק, קוריאה הדרומית שירות חקירות פליליות ימי מחלקת ההגנה של ארצות הברית אתר האינטרנט הרשמי של שירות החקירות הפליליות של מחלקת ההגנה "Department of Defense Office of Inspector General > Components > DCIS > Locate your DCIS Field Office". www.dodig.mil. נבדק ב-2019-06-20.
בלתי נפרדים (סרט)

בלתי נפרדים (בצרפתית: Inséparables) הוא סרט קולנוע צרפתי מז'אנר הקומדיה שביים וראנטה סודג'יאן, שיצא בשנת 2019. מיקה הצעיר פונה לבית משפט בגין הונאה. כשעוזב את בית המשפט, הוא סופג איומים ומיד חוזר לאולם בית המשפט ונושך את ידו של השופט כדי להיזרק לכלא, שם יהיה בטוח. לאחר שנכלא, הוא חולק את התא עם אדם בשם פוטין, מומחה לנשק רוסי. מיקה מפתה את פוטין בשל ידיעותיו באמצעי לחימה ושני האסירים מתיידדים. מיקה מוגן על ידי פוטין, שהאסירים האחרים חוששים ממנו כי הוא נחשב כמשוגע ובלתי נשלט. מיקה יוצא די מהר ומבטיח לחברו לפתוח עסק כשיצאו; הם מאוחדים לכל החיים, בלתי נפרדים. שלוש שנים מאוחר יותר, כשמיקה תפס את מקומו בחברה גדולה בריביירה הצרפתית, הוא פתאום נתפס בעבר, כשפוטין חוזר ומופיע, אפילו כשמיקה, שהפך למנהל פיננסי, מתכוננת להתחתן עם בתו של הבוס של החברה. העבר צץ מחדש ומיקה, ששינה את שמו, חושש לאבד הכל. לשווא הוא ינסה להיפטר מהשותף הראוותני והבזבזני אך גם העקשן, שעדיין שומר על הרעיון לפתוח עסק עם חברו. הוא מתכנן לקנות מסוקים רוסיים ולהשתמש בהם לטיולים בשביל תיירים. מיקה מנסה לגרום לו להבין שזה לא אפשרי, אך פוטין מיישם בתוקף את הפרויקט שלו ומיקה מבין שיזדקק לפוטין שיוציא אותו ממצבו, ובסופו של דבר, הם אכן בלתי נפרדים. "בלתי נפרדים", במסד הנתונים הקולנועיים IMDb (באנגלית) "בלתי נפרדים", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים צרפתיים. אתם מוזמנים לתרום לוויקיפדיה ולהרחיב אותו.
יחסי דומיניקה–מקסיקו

יחסי דומיניקה–מקסיקו הם היחסים הדיפלומטיים הרשמיים שבין קהיליית דומיניקה לבין המדינות המקסיקניות המאוחדות. היחסים הדיפלומטיים בין שתי המדינות כוננו רשמית ב-3 באפריל 1979. בשנים 2010 ו-2014, השתתף ראש ממשלת דומיניקה, רוזוולט סקריט, בפורום של הקהילייה הקריבית שנערך בערים המקסיקנית, קנקון ומרידה. במהלך שתי הפגישות, שתי המדינות חתמו על הסכמים לשיתוף פעולה בתחום פיתוח התעשייה של דומיניקה. בשנת 2014, ממשלת מקסיקו תרמה לדומיניקה 500,000 דולר לשיקום התשתיות לאחר שנפגעו כתוצאה ממזג האוויר הסוער שפקד את המדינה ב-2013. בדצמבר 2018, מקסיקו הציעה לדומיניקה סיוע כספי בסך של 5 מיליון דולר לבניית בית חולים במדינה. בשנת 2019 שתי המדינות חגגו 40 שנים לכינון היחסים הדיפלומטיים ביניהן. רוזוולט סקריט, ראש ממשלת דומיניקה (2010, 2014) פרנסין ברון, שרת החוץ הדומיניקנית (2017) דומיניקה איננה מיוצגת במקסיקו הן בדרג השגרירות והן בדרג הקונסולרי. דומיניקה האמינה את שגרירותה שבוושינגטון די.סי, בירת ארצות הברית הסמוכה על מקסיקו. מקסיקו איננה מיוצגת בדומיניקה בדרג השגרירות. מקסיקו מיוצגת בדומיניקה בדרג הקונסולרי באמצעות קונסוליה רשמית ברוזו, בירת המדינה. מקסיקו האמינה את שגרירותה שבקסטריז, בירת סנט לוסיה הסמוכה על דומיניקה. México-Dominica in Spanish Prime Minister at Third Summit of CARICOM and Mexico Leaders, אתר ממשלת דומיניקה, 30 באפריל 2014 Tratados Internacionales Mexico commits US$5-million to construct Marigot Hospital, מרץ 2017 Dominica and Mexico commemorate 40th anniversary of bilateral relations, אפריל 2019
ניר ברגר

ניר ברגר (נולד ב־19 בדצמבר 1986) הוא תסריטאי ובמאי ישראלי, זוכה טקס פרסי הטלוויזיה בשנת 2021 ובשנת 2022. נולד בתל אביב וגדל ברמת השרון. השלים את לימודי הקולנוע שלו בהצטיינות בחוג לקולנוע של אוניברסיטת תל אביב בשנת 2013. בוגר תוכנית Serial Eyes לתסריטאי טלוויזיה אירופיים. נודע תחילה בשנת 2014 בזכות סדרת מערכונים קצרים בנושא הרשתות החברתיות בשם "שיחות יוצאות", שכתב וביים עם יוגב יפת. הסדרה זכתה להצלחה וקיבלה את פרס הסדרה הטובה ביותר בפסטיבל סדרות רשת בהונג קונג. בשנת 2017 יצר וביים את סדרת הקומדיה לילדים הכלום הגדול עבור יס קידס. באותה שנה גם כתב עבור העונה השנייה של סדרת הנוער כדברא ששודרה בערוץ ניקלודיאון ולעונה השישית של הסדרה החפרנים ששודרה בטלוויזיה החינוכית הישראלית. בשנת 2018 כתב עבור סדרת הטלוויזיה מתחת לעור ששודרה בכאן חינוכית. בשנת 2019 כתב וביים את סדרת האנימציה נושאת הפרסים סוף הדרך ששודרה בערוץ הדיגיטלי של תאגיד השידור הישראלי כאן 11. באותה שנה כתב וביים גם את הסרט הקצר זוכה הפרסים טאצ'. באותה שנה הצטרף לצוות הכותבים של סדרת הנוער צפוף שמשודרת בערוץ זום של רשת HOT והיה כותב ראשי בעונה השנייה של אבודים בריבוע המשודרת בכאן חינוכית. בשנת 2020 הצטרף לצוות הכותבים בעונה הרביעית של הסדרה היהודים באים, המשודרת בערוץ כאן 11. אותה עונה זכתה בפרס התסריט לתוכנית סאטירה בטקס פרסי הטלוויזיה של האקדמיה הישראלית. באפריל 2021 עלתה לשידור סדרת הדרמה הקומית המפקדת אותה יצר ברגר יחד עם עטרה פריש, שגם ביימה. הסדרה שודרה בתאגיד השידור הישראלי כאן 11. במרץ 2022 זכתה המפקדת בעשר קטגוריות של פרס האקדמיה הישראלית לטלוויזיה, ביניהן הדרמה הקומית הטובה ביותר וגם פרס אישי לברגר על התסריט הטוב ביותר בשותפות עם התסריטאית עטרה פריש. באפריל 2023 זכתה המפקדת בשמונה קטגוריות של פרס האקדמיה הישראלית לטלוויזיה, ביניהן בפעם השנייה ברציפות הוכתרה לקומדיה הטובה ביותר והוענק בשנית גם פרס אישי לברגר על התסריט הטוב ביותר בשותפות עם התסריטאית עטרה פריש. ניר ברגר, במיזם "אישים" לתיעוד היצירה הישראלית ניר ברגר, במסד הנתונים הקולנועיים IMDb (באנגלית) ניר ברגר, באתר "אידיבי", מאגר הידע העברי לקולנוע ישראלי ועולמי ראיון עם יוצרי "סוף הדרך" באתר Time Out תל אביב ב-13 בפברואר 2019 ראיון ציני עם ניר ברגר ואופיר ששון, כותבי "סוף הדרך" 25 במרץ 2019 'שיחות יוצאות' זוכה בפסטיבל מובייל בינלאומי עמית קוטלר, היוצרים שכבשו את הרשת: "היינו מכורים לטינדר", באתר ynet, 4 באוגוסט 2015 תוכנית Serial Eyes טקס פרסי הטלוויזיה: "המפקדת" וכאן 11 קוראים את כולנו לסדר, ישראל היום ב-24 במרץ 2022 רשימת הפרסים בהם זכתה סוף הדרך רשימת הפרסים בהם זכה הסרט טאצ' איתי שטרן, "המפקדת" היא הזוכה הגדולה של טקס פרסי הטלוויזיה, באתר הארץ, 24 במרץ 2022
ברייסון

ברייסון (באנגלית: Bryson) הוא שם משפחה. האם התכוונתם ל... אלכסנדר ברייסון (אנ') - מדען סקוטי בן המאה ה-19 ביל ברייסון – סופר אמריקאי שחי ופעל רוב חייו באנגליה ג'ון ברייסון – איש עסקים אמריקאי, מזכיר המסחר ה-37 של ארצות הברית
יחסי צ'ילה–תאילנד

יחסי צ'ילה–תאילנד הם היחסים הבינלאומיים בין הרפובליקה של צ'ילה לבין ממלכת תאילנד. שתי המדינות הן באגן האוקיינוס השקט והן חברות הפורום לשיתוף פעולה כלכלי אסיה - האוקיינוס השקט (APEC). צ'ילה ותאילנד כוננו יחסים דיפלומטיים ב-29 באוקטובר 1962 באמצעות שגרירויותיהם בבואנוס איירס, ארגנטינה. ביולי 1981 צ'ילה פתחה את שגרירותה בבנגקוק. לאחר מכן, שתי הממשלות חתמו על הסכם סחר (1981) ועל מזכר הבנות להקמת ועדת סחר משותפת (1983), כמו גם על הסכמי שיתוף פעולה מדעי-טכני (1986) בנושא שימוש שלום באנרגיה גרעינית (1988) וויתור על אשרות בדרכונים דיפלומטיים (1989). תאילנד פתחה את שגרירותה בסנטיאגו דה צ'ילה בשנת 1994, באותה שנה שבה הצטרפה אותה מדינה ל-APEC, שלאחריה התחזקו היחסים הדו-צדדיים עם העמקת הקשרים בתחומי עניין משותף, בעניינים פוליטיים, כלכליים ומסחריים, במיוחד בפורומים בינלאומיים. כתוצאה מהאמור לעיל, ב-4 באוקטובר 2013, נחתם בבנגקוק הסכם סחר חופשי (FTA) בין צ'ילה לתאילנד, הכולל תחומי שיתוף פעולה בתחום הציבורי, הפרטי והאקדמי, בתחומי עניין הדדי כגון אנרגיה, חדשנות ופיתוח, תיירות, חינוך ומגדר בין היתר. ה-TLC נכנס לתוקף בינלאומי ב-5 בנובמבר 2015. היחסים המסחריים בין צ'ילה לתאילנד הם חלק מ-FTA שנחתם בין שתי המדינות, שנכנס לתוקף בנובמבר 2015. הודות להסכם זה ניתנה גישה מועדפת מיידית ליותר מ-90% ממוצרי הסחר הדו-צדדי. בשנת 2016, המסחר בין שתי המדינות הסתכם ב-975 מיליון דולר, עם קצב צמיחה שנתי ממוצע של-0.1% בחמש השנים האחרונות, ולכן הוא נתפס כיציב. המוצרים העיקריים שיוצאו על ידי צ'ילה כללו קתודות נחושת, סלמון קפוא ועיסת כימיקלים מחטניים, ואילו המוצרים שיוצאו בעיקר על ידי תאילנד לצ'ילה היו משאיות, מכוניות נוסעים וטונה. צ'ילה הייתה בשנת 2015 שותפת הסחר השלישית בגודלה של תאילנד באמריקה הדרומית, אחרי ברזיל וארגנטינה, בעוד שתאילנד היא שותפת הסחר הראשונה של צ'ילה מבין המדינות באזור התאחדות אומות דרום-מזרח אסיה. צ'ילה מחזיקה בתאילנד שגרירות בבנגקוק, אשר מוסמכת גם עבור קמבודיה ומיאנמר, ובנוסף מחזיקה קונסוליית כבוד בפוקט. תאילנד מחזיקה בצ'ילה שגרירות בסנטיאגו דה צ'ילה, אשר מוסמכת גם עבור פנמה, קוסטה ריקה ואל סלוודור. מדיה וקבצים בנושא יחסי צ'ילה–תאילנד בוויקישיתוף אתר על יחסי מדינות
סורת א-סג'דה

סורת א-סג'דה (בערבית: سورة السجدة) היא הסורה ה-32 בקוראן, המונה 30 פסוקים. חלקה הראשון של הסורה עוסק בנושאים תאולוגיים, כפי שהם באים לידי ביטוי באסלאם. לאחר מכן, מתארת הסורה שני סוגים של אנשים. הסוג הראשון מתוארים כאלו שסוגדים לאללה, בעוד הסוג השני מתוארים כאלו אשר מפנים את גבם לאותותיו. בסוף הפרק מוזכרים בני ישראל כדוגמה לאנשים שדבקים באל. מדיה וקבצים בנושא סורת א-סג'דה בוויקישיתוף סורת א-סג'דה, בתרגום הרמן רקנדורף, באתר ויקיטקסט Surah As-Sajdah, Chapter 32, Al-Islam.org, ‏24 בינואר 2014 (באנגלית) Sura al-Sajda, WikiShia (באנגלית)
דואר קרים

דואר קרים (ברוסית: Почта Крыма) הוא חברה ממשלתית פדרלית שמבצעת שירותי דואר בחצי האי קרים. החברה נוסדה בשנת 2014, לאחר סיפוח חצי האי אל רוסיה. היא איננה חברה באיגוד הדואר העולמי. אחת המשימות שלה היא לשלב את מערכת הדואר של חצי האי קרים עם זו של רוסיה. כאשר דואר אוקראינה הפסיקה לקבל דואר וחבילות המיועדות לקרים באפריל 2014. החברה נוצרה מתוך דואר קרים (Кримпошта) ודואר סבסטופול (Севастополь пошта), שני גופים בניהול מקומי שאוגדו לחברה אחת בבעלות פדרלית בדצמבר 2014. החברה נועדה במקור להתקיים רק לתקופת מעבר קצרה, ולאחר מכן להתמזג לדואר הרוסי, אך בפועל ממשיכה להתקיים כחברת בת של הדואר הרוסי. אתר האינטרנט הרשמי של דואר קרים (ברוסית) דואר קרים באתר הממשלה הדיגיטלית של רוסיה "The Governmental Decree on Providing Subsidies to the Post of Crimea Came into Force". Ministry of Telecom and Mass Communications of the Russian Federation (באנגלית). נבדק ב-19 ביולי 2017. {{cite web}}: (עזרה) "Ukraine: Stop sending us Crimea mail". NewsComAu (באנגלית). נבדק ב-19 ביולי 2017. {{cite news}}: (עזרה) "Крымпочта ликвидируется и передает имущество новому ФГУП Почта Крыма". Росбалт. נבדק ב-19 ביולי 2017. {{cite news}}: (עזרה) "Russian Post moves to unify Russian and Crimean postal systems". Post & Parcel. נבדק ב-19 ביולי 2017. {{cite news}}: (עזרה)
בת החוואי (סרט, 1947)

בת החוואי (באנגלית: The Farmer's Daughter) הוא סרט קולנוע אמריקאי משנת 1947 עם לורטה יאנג, ג'וזף קוטן, אתל ברימור וצ'ארלס ביקפורד בתפקידים הראשיים. התסריט מבוסס על המחזה Juurakon Hulda של הסופרת הפינית, Hella Wuolijoki (אנ') משנת 1937. לורטה יאנג זכתה בפרס אוסקר לשחקנית הטובה ביותר. צ'ארלס ביקפורד היה מועמד לפרס אוסקר לשחקן המשנה הטוב ביותר. קייטי הולסטרום (לורטה יאנג) גרה עם הוריה ושלושת אחיה בחווה חקלאית במערב התיכון של ארצות הברית. ההורים הם מהגרים משוודיה וקייטי מדברת במבטא שוודי. היא חסכה 75 דולר כדי ללמוד סיעוד בעיר המחוז. היא נפרדת ממשפחתה וצבע האסם, אדולף פטרי (ריס ויליאמס), מתנדב להסיע אותה. בדרך הוא מביים תקלה, גורם לתאונה קלה ונאלץ לשלם 75 דולר פצוי לנזק ולגרירה. קייטי מלווה לו את הכסף והוא מבטיח להחזיר. הם נשארים לישון בלילה במוטל ובבוקר הוא בורח. היא נאלצת לשלם את חובו ומגיעה לעיר בטרמפ. כאן הוא מסרב להחזיר לה את הכסף ומאיים כי אם תתלונן עליו הוא יאמר שהם שכבו ביחד בלילה... היא מגיעה לעיר בחוסר כל ומוצאת עבודה כמשרתת בבית משפחת מורלי העשירה בו גרים חבר הקונגרס גלן מורלי (ג'וזף קוטן), אימו אגאתה (אתל ברימור) והמשרת הראשי, ג'וזף קלנסי (צ'ארלס ביקפורד). כבר בשלב ראשון היא מוצאת חן בעיני כולם בגלל כישוריה כמבשלת ובעיקר בגלל הערותיה הפוליטיות החכמות בפני אנשי המפלגה שבאים להתייעץ עם גלן ואימו. כאשר חבר הקונגרס, וילבור ג'ונסון (ת'סטון האל) נפטר, מחליטים נציגי המפלגה להמליץ בפני קהל הבוחרים על אנדרס פינלי (ארט בייקר). לקייטי יש השגות על הבחירה וגלן מציע לה לשאול את פינלי בטקס הבחירה. בטקס נישאים נאומים עם סיסמאות נבובות ולבסוף עולה פינלי, מציג את עצמו וזוכה למחיאות כפיים על כל שטות שהוא אומר. בסוף נאומו הקצר הוא פונה לקהל, שואל אם יש למישהו שאלות ומתכונן כבר לרדת מהבמה אבל אז קמה קייטי ושואלת אותו שאלות נוקבות על פעולותיו השנויות במחלוקת ומעמידה את אישיותו בספק. העיתונים והרדיו מפרסמים את זה והמפלגה באופוזיציה מציעה לה מועמדות. היא מהססת אך גלן מעודד אותה. היא מתחילה את מסע הבחירות כשפינלי מוביל ביתרון עצום, אך עם הזמן וכאשר היא עוברה אימון בדיקציה נכונה, הפער מצטמצם. אז מופיע פטרי לפני ועד המפלגה ודורש 500 דולר תמורת שתיקתו בנוגע ללילה בו בילה ביחד עם קייטי. בשלב ראשון הוא נדחה אבל פינלי מנצל את ההזדמנות, מודיע זאת לאמצעי התקשורת ובעזרת בריוניו הוא כולא את פטרי בביתו עד לאחר הבחירות. קייטי שכבודה נרמס, חוזרת לחווה מושפלת. בינתיים מזמינה אימו את פינלי והמשרת קלנסי משקה אותו במשקאות חריפים. פינלי השיכור מגלה ששיחד את פטרי וכעת הוא כלוא בביתו ונשמר על ידי בריונים שלו השייכים לחבורה גזענית. גלן ממהר לחווה ומוצא שם את קייטי מפזרת מזון לתרנגולות. הוא מתוודה על אהבתו אבל היא מיואשת. אביה מעודד אותה להילחם על שמה. גלן ושלושת אחיה מגיעים לביתו של פינלי, גוברים על הבריונים, לוקחים את פטרי והוא מודה ברדיו כי פינלי שיחד אותו. בבחירות זוכה קייטי בניצחון מוחץ וגלן נושא אותה בידיו לתוך בניין הקפיטול. "בת החוואי", במסד הנתונים הקולנועיים IMDb (באנגלית) "בת החוואי", באתר נטפליקס "בת החוואי", באתר AllMovie (באנגלית) "בת החוואי", באתר Rotten Tomatoes (באנגלית) "בת החוואי", במסד הנתונים הקולנועיים KinoPoisk (ברוסית) קדימון לבת החוואי, באתר יוטיוב בת החוואי, באתר TCM
איוואן

איוואן (בקירילית: Иван או Іван) הוא שם פרטי סלאבי, גרסה של השם היווני Iōánnēs (יוהאן) מעברית יוֹחָנָן Yôḥānnān. השם פופולרי ברוסיה, אוקראינה, סרביה, סלובניה, בולגריה, קרואטיה, בלארוס, צפון מקדוניה ומונטנגרו והפך פופולרי יותר במדינות דוברות בשפות רומיות מאז המאה ה-20. איוואן הוא האיות הלטיני הסלאבי הנפוץ, ואילו האיות הקירילי הוא כפול: בבולגרית, רוסית, מקדונית, סרבית ומונטנגרית הוא Иван, ואילו בבלארוסית ובאוקראינית זה Iван. האיות הסלאבי (או הקירילי העתיק) של הכנסייה העתיקה הוא Їωан. זהו קרוב משפחה סלאבי לשם הלטיני יוהנס, המקביל לג'ון האנגלי. גרסה הסלאבית זו של מקורה מן הברית החדשה ביווניתἸωάννης ( Iōánnēs) ולא מהלטינית Io (h) annes. השם היווני נגזר בתורו מעברית יוֹחָנָן. השם נגזר בסופו של דבר מהשם העברי המקראי יוחנן. פטרונימיות נפוצות הנגזרות מהשם הן איוואנוביץ' (סרבו-קרואטית), איוואנוב (רוסית ובולגרית) ואיוואנוביץ' (רוסית, משמשת בשם אמצעי), המקבילים ל"בן של איוון". השם נפוץ בקרב רוסים, אוקראינים, סרבים, בולגרים, קרואטים, בלארוסים, מקדונים, מונטנגרים ובמידה קטנה יותר צ'כים וסלובקים. איוואן הוא השם הגברי הנפוץ ביותר בבולגריה (נכון לשנת 2013) ובקרואטיה (נכון לשנת 2013). בסרביה זה היה השם הגברי התשיעי הנפוץ ביותר בתקופה 1971–1980; השישי. בשנים 1981–1990; התשיעשנים ב־1991–200. זהו אחד השמות הנפוצים ביותר (בין מאה המובילים) בקרואטיה, עם למעלה משלושים אלף שמות שם. השם איוואן היה הפופולרי ביותר בשנים 1930 עד 1940. שנת השיא הייתה 1930 והיה הפחות פופולרי בשנים 2003 עד 2013. מאז המאה ה-20 הוא הופך פופולרי יותר בעולם דובר הרומאנית: איטלקית (גם הצורה המקורית וגם הגרסה האיטלקית, Ivano), ספרדית (Iván) ופורטוגזית (Ivã לעיתים). איוואן שימש מדי פעם גם מפלגות שונות במהלך מלחמת העולם השנייה כשם כללי לסובייטים. צורות נקבה שלו הם איוואנה (בעיקר בדרום מזרח יוגוסלביה), בעוד איוונקה ואיווה הן צורת הקטנה. צמצומים זכרים דרום-סלאביים (כולל היסטוריים) הם איוואניש, איוואנקו, איוואנצ'ה, ועוד. מדיה וקבצים בנושא איוואן בוויקישיתוף MFnames.com - Origin and Meaning of Ivan (ארכיון) http://www.behindthename.com/names/usage/czech "Jméno: 'Ivan', počet výskytů 23197 v celé ČR" (בצ׳כית). Kdejsme.cz. 2016. "Имената в България през 2014 година (Предварителни данни)" (PDF). nsi.bg (בבולגרית). 26 ביולי 2013. נבדק ב-26 ביולי 2013. {{cite web}}: (עזרה) "ŽENE U HRVATSKOJ PO PRVI PUT BOLJE OBRAZOVANE OD MUŠKARACA Koliko Hrvata ima e-mail, a koliko ne zna ni čitati?". Jutarnji list (בקרואטית). 26 ביולי 2013. נבדק ב-26 ביולי 2013. {{cite web}}: (עזרה) "Најчешћа имена и презимена" (בסרבית). Statistical Office of the Republic of Serbia. 2011. https://actacroatica.com/en/name/Ivan/ Exceptional voice of the bear from Berlin, ‏25 באפריל 2008
סורת אל-אחזאב

סורת אל-אחזאב (בערבית: سورة الاحزاب) היא סורה מספר 33 בקוראן, המונה 73 פסוקים. סורת אל-אחזאב עוסקת במספר נושאים, בין היתר היא דנה בחלק מהלכות דת האסלאם, ובקרב השוחה. ישנה מסורת אסלאמית הגורסת כי אדם שמרבה לקרוא את סורת אל-אחזאב, יזכה ביום הדין להיות שכן של אהל אל-בית. יש טענה שלפיה הסורה הכילה במקורה למעלה ממאתיים פסוקים ובכך השתוותה באורכה לסורת אל-בקרה, או אף עלתה עליה. מדיה וקבצים בנושא סורת אל-אחזאב בוויקישיתוף סורת אל-אחזאב, בתרגום הרמן רקנדורף, באתר ויקיטקסט Surah Al Ahzab Summary | The Last Dialogue, www.thelastdialogue.org (באנגלית) Sura al-Ahzab, WikiShia (באנגלית) Surah Al-’Ahzab, Chapter 33, Al-Islam.org, ‏24 בינואר 2014 (באנגלית) יוסף ויצטום, הקוראן ומחקרו, בתוך מאיר בר-אשר ומאיר חטינה (עורכים), האסלאם: היסטוריה, דת, תרבות, ירושלים: הוצאת ספרים ע"ש י"ל מאגנס, 2017, עמ' 138
יחסי צ'ילה–קטר

יחסי צ'ילה–קטר הם יחסי החוץ בין מדינת קטר והרפובליקה של צ'ילה. בשנת 2017 תרמה קרן מדינת קטר 5 מיליון דולר למשרד העבודות הציבוריות בצ'ילה, שישמשו להקמת מערכת מי השתייה החדשה שתספק את העיירות סנטה אולגה, לוס ארומוס ואלטוס דה מורן, שנפגעו קשות משריפות הקיץ של קיץ 2017. הסחר בין שתי המדינות הסתכם ב-170 מיליון דולר בשנת 2012. המוצרים העיקריים שיצאה צ'ילה לקטר היו נחושת, עץ ותפוחים, ואילו קטר מייצאת בעיקר פוליאתילן, פוליפרופילן וצינורות לצ'ילה. בשנת 2017, חברת התעופה הקטארית הראשית, קטאר איירווייס, רכשה 10% בעלות בחברת LATAM הצ'יליאנית, וכעבור חודשים הודיעה על פתיחת קו טיסה בין דוחה לסנטיאגו דה צ'ילה במהלך שנת 2018. קטר מיוצגת בצ'ילה באמצעות שגרירותה בבואנוס איירס, ארגנטינה. צ'ילה מיוצגת בקטר באמצעות שגרירותה באבו דאבי, איחוד האמירויות הערביות, ובנוסף, היא מחזיקה קונסוליית כבוד בדוחה. אתר על יחסי מדינות
יחסי הוותיקן–צ'ילה

יחסי הוותיקן–צ'ילה הם יחסי החוץ הרשמיים בין צ'ילה לוותיקן. היחסים נחשבים טובים וחזקים מאוד, מכיוון שצ'ילה היא מדינה קתולית ברובה. עם הרקע שלה כמדינה נוצרית, יש לצ'ילה קשר טוב יותר עם הוותיקן. שתי המדינות כוננו יחסים מאז שנות ה-40 והוותיקן עדיין מחזיק בהשפעה משמעותית בקרב הצ'יליאנים. מאז המאה ה-21 הרחיבו צ'ילה והכס הקדוש את קשריהם בשיתוף פעולה דתי, שתוארו כ"מצוינים" הן על ידי משלחות צ'ילה והן על ידי המשלחות של הכס הקדוש. לאחרונה מילא הכס הקדוש תפקיד בקריאה לרשויות צ'ילה לחקור את הארכיבישופים הצ'יליאניים שהואשמו בגין נזירות והתעללות בבני אדם. הוותיקן מחזיק נונציו אפוסטולי בסנטיאגו דה צ'ילה. צ'ילה מחזיקה שגרירות ברומא. מדיה וקבצים בנושא יחסי הוותיקן–צ'ילה בוויקישיתוף Stephen J. C. Andes, Vatican Foreign Relations with Latin America since Independence, Oxford Research Encyclopedia of Latin American History, 2016 NULL, Vatican Official in Chile: State of Bilateral Relations Is Excellent, ZENIT - English, ‏2011-12-13 (באנגלית אמריקאית) Pope and Chilean president discuss “painful scourge of abuse of minors” - Vatican News, www.vaticannews.va, ‏2018-10-13 (באנגלית)